cyanic-selkie/wikianc huggingface dataset:
Διακοπτό
μικρογραφία|Το μηχανοστάσιο του [[Οδοντωτός σιδηρόδρομος Διακοπτού-Καλαβρύτων|Οδοντωτού στο Διακοπτό.]] Το Διακοπτό, στην καθομιλουμένη Διακοφτό, είναι παραθαλάσσια κωμόπολη του Νομού Αχαΐας, χτισμένη στις ακτές του Κορινθιακού κόλπου. Αποτελεί έδρα του ομώνυμου πρώην δήμου (νυν δημοτικής ενότητας). Κατά την απογραφή του 2011 ο οικισμός βρέθηκε να έχει πληθυσμό 2.183 κατοίκους.
Τοποθεσία
Βρίσκεται στην ανατολική πλευρά της Αχαΐας, συγκεκριμένα τοποθετείται σε βορειοανατολικό σημείο του νόμου, και είναι χτισμένο στην Πελοποννησιακή ακτή του Κορινθιακού κόλπου και πλησίον του ανοίγματος του φαραγγιού του Βουραϊκού, όπου ο ομώνυμος ποταμός εκβάλει στην περιοχή, στα δυτικά του οικισμού.
Απέχει 161 χλμ. από την Αθήνα και 54 χλμ. από την Πάτρα, ενώ η απόσταση του από το Αίγιο είναι 15 χλμ. περίπου. Η μετάβαση στο Διακοπτό μπορεί εύκολα να γίνει, εκτός από αυτοκίνητο, και με τη χρήση των συχνότατων δρομολογίων του ΚΤΕΛ Αχαΐας με προορισμό το Αίγιο και την Πάτρα (καθώς και με τα τακτικά δρομολόγια για το Διακοπτό), όπως επίσης και με την χρήση τραίνων του Προαστιακού με ανταπόκριση στο Κιάτο Κορινθίας.
Γενικά στοιχεία
Από το Διακοπτό ξεκινά την περίφημη διαδρομή του ο οδοντωτός σιδηρόδρομος με προορισμό τα Καλάβρυτα περνώντας από το φαράγγι του Βουραϊκού. Στο Διακοπτό ο επισκέπτης μπορεί να συνδυάσει δραστηριότητες τόσο στο βουνό όσο και στη θάλασσα. Στο κέντρο του Διακοπτού υπάρχουν διάφορα μαγαζιά, εστιατόρια και καφετέριες. Υπάρχουν επίσης πολλά ξενοδοχεία και καταλύματα. Τη θερινή περίοδο ο επισκέπτης μπορεί να απολαύσει τις όμορφες, καθαρές και φυσικά διαμορφωμένες παραλίες που υπάρχουν κατά μήκος του αιγιαλού όλης της περιοχής.
Εξωτερικοί σύνδεσμοι
Κατηγορία:Κωμοπόλεις του νομού Αχαΐας Κατηγορία:Δήμος Διακοπτού Κατηγορία:Δήμος Αιγιαλείας Κατηγορία:Παραλίες της Αχαΐας
252
Η τρέχουσα σελίδα αφορά το έτος 252 κατά το Γρηγοριανό ημερολόγιο
Το έτος 252 (CCLΙΙ ) ήταν ένα δίσεκτο έτος, το οποίο ξεκινούσε την Πέμπτη. Εκείνη την εποχή ήταν γνωστό ως το έτος των Υπάτων Τρεβονιανού και Βολουσιανού (ή, λιγότερο γνωστό, το έτος 1005 από Κτήσεως Κόσμου). Η ονομασία 252 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.
Θάνατοι
Κατηγορία:Έτη
Θεοδώριχος Αδαμαίος
Εξάβιβλος
Το έργο του είναι σημαντικό κυρίως από το γεγονός ότι δημιούργησε την πρώτη έντυπη έκδοση της Εξάβιβλου (1344-1345) το 1540 στο Παρίσι, με το πρωτότυπο ελληνικό κείμενο και με σχολιασμό επί του κειμένου στα λατινικά, από ένα αρχικό χειρόγραφο το οποίο ήταν σε κακή κατάσταση και δυσανάγνωστο, κάτι που τον ανάγκασε να καταφεύγει σε υποθέσεις για τα περιεχόμενα σε κάποια σημεία καθώς και να κάνει χρήση αστερίσκων όπου δεν ήταν δυνατό να εξαχθεί σχετικά ασφαλές συμπέρασμα.
Άλλα έργα
Άλλα γνωστά έργα του είναι τα:
Εξωτερικοί σύνδεσμοι
Κατηγορία:Γερμανοί φιλόλογοι Κατηγορία:Γερμανοί ιστορικοί
Χριστιανός Ερνέστος Β΄ της Σαξονίας-Κοβούργου-Ζάαλφελντ
Ο Χριστιανός-Ερνέστος Β΄, γερμ. Christian-Ernst II (18 Αυγούστου 1683 - 4 Σεπτεμβρίου 1745) από τον Οίκο των Βέττιν ήταν δούκας της Σαξονίας-Κόμπουργκ-Ζάαλφελντ (1729-1745).
Βιογραφία
Ήταν ο πρωτότοκος γιος του Ιωάννη-Ερνέστου Δ΄ δούκα της Σαξονίας-Κόμπουργκ-Ζάαλφελντ και της Σοφίας-Χέντιβιχ των Βέττιν, κόρης του Χριστιανού Α΄ δούκα της Σαξονίας-Μέρσεμπουργκ.
Οικογένεια
Νυμφεύτηκε το 1724 με τη Χριστιάνα-Φρειδερίκη του Κος· ο γάμος ήταν μοργανατικός και έχασε το δικαίωμα διαδοχής.
Αναφορές
Κατηγορία:Οίκος των Βέττιν Κατηγορία:Αποδέκτες του Τάγματος του Λευκού Αετού (Πολωνία)
Βασίλι Στεπάνοφ
Βιογραφία
Ο Βασίλι Στεπάνοφ γεννήθηκε στη Μόσχα στις 14 Ιανουαρίου του 1986 από πατέρα εθνοφύλακα και μητέρα πωλήτρια. Όταν ήταν μικρός τις διακοπές του τις περνούσε συνήθως με τη γιαγιά του. Αποφοίτησε από τη σχολή φυσικής αγωγής και αθλημάτων. Προς το παρόν είναι μαθητευόμενος θεατρικής σχολής.
Εξωτερικοί σύνδεσμοι
Κατηγορία:Ρώσοι ηθοποιοί
1639 Μπόουερ
Ο Μπόουερ (Bower) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,047. Ανακαλύφθηκε το 1951 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του Αμερικανού αστρονόμου και μαθηματικού Έρνεστ Κλαρ Μπόουερ (Ernest Clare Bower).
Φυσικά χαρακτηριστικά
Η μέση διάμετρος του Μπόουερ εκτιμάται σε 36,41 ± 3,7 χιλιόμετρα. Ο φασματικός τύπος του είναι C (ανθρακούχος), ενώ το γεωμετρικό άλβεδό του είναι 0,0541. Ο Μπόουερ περιστρέφεται γύρω από τον εαυτό του μία φορά κάθε 9 ως 16 ώρες περίπου.
Εξωτερικοί σύνδεσμοι
Μποουερ
Φραντς Μπέρβαλντ
Ο Φραντς Άντολφ Μπέρβαλντ (Franz Adolf Berwald, 23 Ιουλίου 1796 - 3 Απριλίου 1868) ήταν σουηδός συνθέτης της ρομαντικής περιόδου. Κατά τη διάρκεια της ζωής του, η μουσική του δεν εκτιμήθηκε και εξαιτίας αυτού άσκησε προς το ζειν κυρίως το επάγγελμα του ορθοπεδικού ενώ αργότερα διετέλεσε διευθυντής πριονιστήριου και υαλουργίας.
Βιογραφία
Ο Μπέρβαλντ κατάγονταν από οικογένεια με μουσική παράδοση τεσσάρων γενεών. Ο πατέρας του που ήταν βιολονίστας στην Ορχήστρα της Βασιλικής Όπερας, τον δίδαξε βιολί από μικρή ηλικία, και σύντομα άρχισε να εμφανίζεται σε κονσέρτα. Το 1811, ο Κάρολος ΙΓ' της Σουηδίας απεκατέστησε το Βασιλικό Παρεκκλήσιο. Από τον επόμενο χρόνο ο Μπέρβαλντ άρχισε να δουλεύει εκεί, καθώς και να παίζει βιολί στην ορχήστρα και την όπερα της αυλής, κάνοντας μαθήματα τον ίδιο καιρό με τον Edouard du Puy, ξεκινώντας παράλληλα να συνθέτει. Τα καλοκαίρια η ορχήστρα έπαυε τη λειτουργία της και έτσι ο Μπέρβαλντ ταξίδευε στη Σκανδιναβία, τη Φινλανδία και τη Ρωσία. Από τα έργα του εκείνης της περιόδου, ένα σεπτέτο και μία σερενάτα τα θεωρούσε αξιόλογα μέχρι τα τελευταία χρόνια της ζωής του.
Εξωτερικοί σύνδεσμοι
Κατηγορία:Συνθέτες του Ρομαντισμού Κατηγορία:Σουηδοί συνθέτες
Ινγκουσετία
Η Δημοκρατία της Ινγκουσετίας (ρωσικά: Респу́блика Ингуше́тия) είναι ομοσπονδιακό υποκείμενο της Ρωσίας. Υπάγεται στο Νότιο Διαμέρισμα και συνορεύει με τη Γεωργία στα νότια. Πρωτεύουσά της είναι το νεοϊδρυθέν Μαγκάς (2.502 κάτοικοι - απογρ. 2010). Μεγαλύτερη πόλη της είναι το Ναζράν (93.335), πρωτεύουσα της Δημοκρατίας έως το 2002.
Η Ινγκουσετία κατοικείται αποκλειστικά από αυτόχθονες πληθυσμούς - Ινγκούς (77,3%) και Τσετσένους (20,4%). Κατά τα τελευταία χρόνια έχει κάνει την παρουσία του ένα κίνημα απόσχισης από τη Ρωσική Ομοσπονδία, το οποίο όμως περιορίζεται σε μικρά τρομοκρατικά χτυπήματα και δεν έχει αποκτήσει τη μαζικότητα του αντιστοίχου της Τσετσενίας.
Διακυβέρνηση
Ο Μαχμούντ-Αλί Καλιμάτοφ είναι Αρχηγός της Δημοκρατίας της Ινγκουσετίας (Глава Республики Ингушетия), πρώην Πρόεδρος της Δημοκρατίας της Ινγκουσετίας. Ο Πρόεδρος εκλέγεται από το Κοινοβούλιο της Ινγκουσετίας και η θητεία του είναι πενταετής.
Ιστορικό
Πρόεδρος της Ινγκουσετίας ήταν ο Γιουνούς-μπεκ Γεβκούροβ (Yunus-bek Bamatgireyevich Yevkurov, γενν. στις 23 Ιουλίου του 1963). Ο πρόεδρος διορίστηκε από το Ρώσο πρόεδρο Ντμίτρι Μεντβέντεφ στις 30 Οκτωβρίου του 2008. Το κοινοβούλιο ενέκρινε το διορισμό του στην προεδρία την επόμενη ημέρα. Το τοπικό κοινοβούλιο ενέκρινε και το διορισμό του Ρασίντ Γκαϊσάνοφ στην πρωθυπουργία. Στις 5 Οκτωβρίου του 2009 ο Γκαϊσάνοφ αποπέμφθηκε από τον πρόεδρο Γεβκούροφ. Πρωθυπουργός διορίστηκε ο Ρουσλάν Γκαγκίεφ.
Άριστος Αριστοκλέους
Ο Άριστος Αριστοκλέους είναι Κύπριος πρώην ποδοσφαιριστής, που αγωνιζόταν στη θέση του αμυντικού.
Καριέρα
Ο Άριστος Αριστοκλέους ξεκίνησε την καριέρα του το 1990 από τον ΑΠΟΕΛ, με τον οποίο αγωνίστηκε για 11 χρόνια. Στη συνέχεια εντάχθηκε στον Ολυμπιακό Λευκωσία και ακολούθως στην ΑΕΚ Λάρνακας. Ολοκλήρωσε την καριέρα του στο Ε.Ν. ΘΟΪ Λακατάμιας. Το 2006 είχε συμφωνήσει με τον Χαλκάνορα Ιδαλίου, αλλά τελικά δέχθηκε πρόταση να επιστρέψει στο ΑΠΟΕΛ ως σκάουτερ και έτσι ολοκληρώθηκε η καριέρα του ως ποδοσφαιριστής.
Ο Αριστος Αριστοκλέους είναι ο ποδοσφαιριστής με τις περισσότερες κατακτήσεις του Κυπέλλου Κύπρου, αλλά με δύο ομάδες. 6 φορές κέρδισε το τρόπαιο: 5 με το ΑΠΟΕΛ και 1 με την ΑΕΚ Λάρνακας.
Από το 1996 έως το 2000 ήταν διεθνής με την Εθνική Κύπρου.
Πηγές
Κατηγορία:Κύπριοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές ΑΠΟΕΛ Κατηγορία:Ποδοσφαιριστές Ολυμπιακού Λευκωσίας Κατηγορία:Ποδοσφαιριστές ΑΕΚ Λάρνακας Κατηγορία:Ποδοσφαιριστές Ε.Ν. ΘΟΪ Λακατάμιας Κατηγορία:Ποδοσφαιριστές Εθνικής Κύπρου
Ανωνυμοποίηση
Η ανωνυμοποίηση (αγγλικά: anonymization) αφορά στην επεξεργασία πληροφοριών με σκοπό την προστασία των προσωπικών δεδομένων και της ιδιωτικότητας. Κατά τη διαδικασία της ανωνυμοποίησης αφαιρούνται προσωπικά στοιχεία από σύνολα δεδομένων, ώστε τα άτομα που περιγράφουν τα δεδομένα να παραμένουν μη αναγνωρίσιμα, ανώνυμα, και να μη μπορούν να ταυτοποιηθούν με κανένα τρόπο, άμεσα ή έμμεσα.
Παραπομπές
Κατηγορία:Ιδιωτικότητα της πληροφορίας
Πολιορκία της Νίκαιας (1097)
H Πολιορκία της Νίκαιας έγινε από τις 14 Μαΐου ως τις 19 Ιουνίου του 1097, κατά τη διάρκεια της Α΄ Σταυροφορίας. Η πόλη, που την κατείχαν οι Σελτζούκοι, επέλεξε να παραδοθεί στους Ρωμαίους, παρά να εισβάλουν σε αυτήν οι Σταυροφόροι. Την πολιορκία ακολούθησε η Μάχη του Δορυλαίου (1097) και η πολιορκία της Αντιόχειας.
Το ιστορικό υπόβαθρο
Τη Νίκαια, στην ανατολική ακτή της λίμνης Ασκάνια, την είχαν καταλάβει από τους Ρωμαίους οι Σελτζούκοι το 1081 και έφεραν εδώ την πρωτεύουσα του σουλτανάτου του Ρουμ. Το 1096 η Σταυροφορία του λαού, το πρώτο βήμα της Α΄ Σταυροφορίας, είχε λεηλατήσει τη γη γύρω από την πόλη, πριν το πλήθος εξολοθρευτεί από τους Τούρκους. Ως αποτέλεσμα ο σουλτάνος Κιλίτζ Αρσλάν Α΄ αρχικά θεώρησε ότι το επόμενο κύμα Σταυροφόρων δεν θα ήταν απειλή· αφού άφησε την οικογένειά του και τους θησαυρούς του στη Νίκαια, πήγε στα ανατολικά για να πολεμήσει τους Δανισμενδίδες για τον έλεγχο της Μελιτηνής.
Η πολιορκία των Σταυροφόρων
Οι Σταυροφόροι άρχισαν να αφήνουν την Κωνσταντινούπολη στα τέλη Απριλίου 1097. Ο Γοδεφρείδος του Μπουγιόν ήταν ο πρώτος που έφθασε στη Νίκαια, με τον Βοημούνδο πρίγκιπα του Τάραντα, τον Τανγκρέδο ανιψιό του Βοημούνδου, τον Ραϋμόνδο Δ΄ κόμη της Τουλούζης και τον Ροβέρτο Β΄ κόμη της Φλάνδρας, που τον ακολουθούσαν μαζί με τον Πέτρο τον Ερημίτη και μερικούς επιζήσαντες της Σταυροφορίας του λαού, καθώς και μία μικρή Ρωμαϊκή δύναμη υπό τον Μανουήλ Βουτουμίτη. Έφθασαν στις 6 Μαΐου με σοβαρή έλλειψη φαγητού, αλλά ο Βοημούνδος είχε κανονίσει να έλθουν τροφές από στεριά και θάλασσα. Άρχισαν να πολιορκούν την πόλη στις 14 Μαΐου, θέτοντας τον στρατό τους σε διάφορα τμήματα των τειχών, τα οποία ήταν καλά οχυρωμένα με 200 πύργους. Ο Βοημούνδος στρατοπέδευσε στη βόρεια πλευρά της πόλης, ο Γοδεφρείδος στα νότια και ο Ραϋμόνδος με τον Αντεμάρ του Λε Πυί στην ανατολική πύλη.
Ήττα του Κιλίτζ Αρσλάν Α΄
Στις 16 Μαΐου οι Σελτζούκοι αμυνόμενοι έκαναν έφοδο για να επιτεθούν στους Σταυροφόρους, αλλά ηττήθηκαν σε μία αψιμαχία και απώλεσαν 200 άνδρες. Τότε οι Σελτζούκοι έστειλαν μηνύματα στον Κιλίτζ Αρσλάν Α΄ παρακαλώντας τον να επιστρέψει· όταν αυτός αντιλήφθηκε την ισχύ των Σταυροφόρων, επέστρεψε γρήγορα πίσω. Η εμπροσθοφυλακή του ηττήθηκε από στρατό του Ραϋμόνδου Δ΄ και του Ροβέρτου Β΄ στις 20 Μαΐου. Στις 21 Μαΐου ο Στραυροφορικός στρατός νίκησε τον Κιλίτζ Αρσλάν Α΄ σε μία αιματοβαμμένη μάχη, που κράτησε αρκετά, ως το βράδυ. Οι απώλειες ήταν βαριές και από τις δύο πλευρές, αλλά στο τέλος ο σουλτάνος αποσύρθηκε, παρά τις παρακλήσεις των Σελτζούκων της Νίκαιας. Οι υπόλοιποι Σταυροφόροι έφθαναν σε όλο το υπόλοιπο διάστημα ως τα τέλη του Μαΐου, με τον Ροβέρτο Β΄ δούκα της Νομανδίας (που συνοδευόταν από τον Ραλφ ντε Γκαέλ) και τον Στέφανο Β΄ κόμη του Μπλουά να καταφθάνουν στις αρχές Ιουνίου. Εν τω μεταξύ ο Ραϋμόνδος και ο Αδεμάρ έστησαν μία μεγάλη πολιορκητική μηχανή, που την κύλισαν στον πύργο του Γονατά με σκοπό να απασχολήσουν τους πολιορκημένους στα τείχη, ενώ οι υπονομευτές θα έσκαβαν κάτω από τα τείχη. Ο πύργος βλάφτηκε, αλλά δεν έγινε άλλη πρόοδος.
Η άφιξη των Ρωμαίων
Ο Αλέξιος Α΄ Αυτοκράτορας των Ρωμαίων είχε επιλέξει να μη συνοδεύσει τους Σταυροφόρους, αλλά βάδιζε πίσω τους και έστησε το στρατόπεδό του στο κοντινό Πελεκάνο. Από εκεί έστειλε λέμβους, που τις είχε σύρει επάνω από τη στεριά, να βοηθήσουν στον αποκλεισμό της λίμνης Ασκάνια, που τη χρησιμοποιούσαν ως τώρα οι Σελτζούκοι για να εφοδιάζονται. Οι λέμβοι έφθασαν στις 17 Ιουνίου υπό την καθοδήγηση του Μανουήλ Βουτουμίτη. Επίσης εστάλη ο στρατηγός Τατίκιος με 2.000 στρατιώτες του πεζικού. Ο Αλέξιος Α΄ είχε δώσει οδηγίες στον Βουτουμίτη να διαπραγματευθεί μυστικά -χωρίς να το γνωρίζουν οι Σταυροφόροι- την παράδοση της πόλης. Ο Τατίκιος είχε οδηγίες να ακολουθεί στους Σταυροφόρους και να κάνει άμεση προσβολή στα τείχη, ενώ ο Βουτουμίτης θα υποκρινόταν ότι έκανε το ίδιο για να κάνει να φαίνεται ότι οι Ρωμαίοι θα καταλάμβαναν την πόλη σε μάχη. Έτσι και έγινε και στις 19 Ιουνίου οι Σελτζούκοι παραδόθηκαν στον Βουτουμίτη.
Όταν οι Σταυροφόροι ανακάλυψαν ότι ο Αλέξιος Α΄ είχε πράξει έτσι, θύμωσαν, διότι ήλπιζαν να λαφυραγωγήσουν την πόλη για χρήματα και εφόδια. Ο Βουτουμίτης ονομάστηκε δούκας της Νίκαιας και απαγόρευσε στους Σταυροφόρους να εισέλθουν σε ομάδες με περισσότερους από 10 άνδρες τη φορά. Επίσης ο Βουτουμίτης έδιωξε τους Σελτζούκους στρατηγούς, που τους θεώρησε αναξιόπιστους. Η οικογένεια του Αρσλάν Α΄ πήγε στην Κωνσταντινούπολη και τελικά ελευθερώθηκε χωρίς λύτρα. Ο Αυτοκράτορας έδωσε στους Σταυροφόρους χρήματα, άλογα και άλλα δώρα, αλλά οι Σταυροφόροι δεν ήταν ευχαριστημένοι με αυτό, καθώς πίστευαν ότι θα είχαν περισσότερα, αν είχαν καταλάβει την πόλη μόνοι τους. Ο Βουτουμίτης δεν τους άφησε να φύγουν, πριν ορκιστούν όρκο υποτέλειας στον Αλέξιο Α΄, αν δεν το είχαν κάνει πιο πριν στην Κωνσταντινούπολη. Όπως είχε κάνει στην Κωνσταντινούπολη ο Ταγκρέδος, αρνήθηκε αρχικά, αλλά τελικά ενέδωσε.
Μετέπειτα
Οι Σταυροφόροι άφησαν τη Νίκαια στις 26 Ιουνίου σε δύο τμήματα: Ο Βοημούνδος, ο Ταγκρέδος, ο Ροβέρτος και ο Τατίκιος στο εμπρός τμήμα, ενώ ο Γοδεφρείδος, ο Βαλδουίνος, ο Στέφανος και ο Ούγος του Βερμαντουά στο οπίθιο τμήμα. Ο Τατίκιος είχε οδηγίες να εξασφαλίζει την επιστροφή των καταλαμβανομένων πόλεων στην Αυτοκρατορία. Οι Σταυροφόροι είχαν υψηλές προσδοκίες: ο Στέφανος έγραψε στη σύζυγό του Αδέλα της Νορμανδίας ότι σε 5 εβδομάδες θα ήταν στην Ιερουσαλήμ. Στις 1 Ιουλίου νίκησαν τον Κιλίτζ στη μάχη του Δορυλαίου και τον Οκτώβριο έφθασαν στην Αντιόχεια. Έφθασαν στην Ιερουσαλήμ δύο έτη μετά, από τότε που άφησαν τη Νίκαια.
Δείτε επίσης
Κατηγορία:Πολιορκίες των Σταυροφοριών
Πρωτάθλημα ποδοσφαίρου ΕΣΣΔ
To Πρωτάθλημα ΕΣΣΔ στο ποδόσφαιρο (ρωσικά: Чемпионат СССР по футболу) ξεκίνησε το 1936 και διεξήχθη ως το 1991 που διαλύθηκε η Σοβιετική Ένωση. Την ευθύνη για τη διοργάνωση του πρωταθλήματος είχε η Ομοσπονδία Ποδοσφαίρου ΕΣΣΔ (ФФСССР).
Πρόδρομός του ήταν το πρωτάθλημα Ρωσικής Αυτοκρατορίας στο ποδόσφαιρο, το οποίο διείρκησε τρεις αγωνιστικές περιόδους. Το Πρωτάθλημα Ρωσίας στο ποδόσφαιρο αποτέλεσε την κύρια διάδοχη διοργάνωση.
Περιγραφή
Η σεζόν του πρωταθλήματος ποδοσφαίρου της Σοβιετικής Ένωσης διαρκούσε από τις αρχές της άνοιξης ως το τέλος του φθινοπώρου. Το πρώτο πρωτάθλημα έγινε το 1936 και την πρώτη χρονιά διεξήχθησαν δύο πρωταθλήματα: ανοιξιάτικο και φθινοπωρινό. Το ίδιο επαναλήφθηκε άλλη μια χρονιά, το 1976. Κατά συνέπεια τα έτη 1936 και 1976 υπάρχουν δυο πρωταθλητές Σοβιετικής Ένωσης.
Όλα τα υπόλοιπα έτη και μέχρι το 1991 είχαμε μια σεζόν κάθε χρόνο, με εξαίρεση τις χρονιές 1941 ως 1944, που διακόπηκε λόγω του Β΄ Παγκοσμίου Πολέμου. Από το 1992 καθεμία από τις πρώην Σοβιετικές Δημοκρατίες διοργανώνει το δικό της πρωτάθλημα, ως ανεξάρτητη πλέον χώρα.
Το ρεκόρ συμμετοχής στην ανώτερη κατηγορία του σοβιετικού πρωταθλήματος κατέχουν δύο σύλλογοι: η ΦΚ Ντιναμό Κιέβου και η Ντιναμό Μόσχας που συμμετείχαν και στις 54 σεζόν που διεξήχθησαν. Πάνω από 50 συμμετοχές είχαν επίσης η Σπαρτάκ Μόσχας (53), η Ντιναμό Τιφλίδας (51) και η Τορπέντο Μόσχας (51).
Συνολικά, στην ιστορία της ανώτερης κατηγορίας μετείχαν έστω και για μια σεζόν 63 σωματεία από 13 διαφορετικές σοβιετικές δημοκρατίες. Δεν κατάφεραν να στείλουν ομάδα στην ανώτερη κατηγορία μόνο οι Σ.Σ.Δ. της Τουρκμενίας και της Κιργισίας.
Τίτλοι ανά σύλλογο
Το Σοβιετικό πρωτάθλημα κατέκτησαν 11 διαφορετικές ομάδες. Ως το 1960 το είχαν κατακτήσει μόνο ρωσικές ομάδες και μάλιστα από τη Μόσχα. Εντούτοις, πολυνίκης υπήρξε η ΦΚ Ντιναμό Κιέβου με 13 τίτλους. Ακολουθούν πολύ κοντά η Σπαρτάκ Μόσχας με 12 τίτλους και η Ντιναμό Μόσχας με 11.
Τίτλοι ανά Σοβιετική Δημοκρατία
Οι πρωταθλήτριες ΕΣΣΔ προέρχονταν μόνο από πέντε Σοβιετικές Δημοκρατίες, όλες από την ευρωπαϊκή περιοχή της χώρας. Τη μερίδα του λέοντος είχαν οι ρωσικές ομάδες με 34 τίτλους, δηλαδή κατέκτησαν περίπου τα 2/3 των πρωταθλημάτων.
Πηγές
Κατηγορία:Πρωταθλήματα ποδοσφαίρου ανά χώρα Κατηγορία:Ποδοσφαιρικές διοργανώσεις ΕΣΣΔ Κατηγορία:Ανώτατα εθνικά ποδοσφαιρικά πρωταθλήματα
Κάτω Βυρσίνη Ροδόπης
Η Κάτω Βυρσίνη είναι ορεινό χωριό της Θράκης στην Περιφερειακή Ενότητα Ροδόπης, το οποίο βρίσκεται προς τα σύνορα της Ελλάδας με τη Βουλγαρία Είναι κτισμένο στις νότιες πλευρές του όρους Ακρίτας σε υψόμετρο 685 μέτρα , σε απόσταση 36 χλμ. Α.-ΒΑ. από την Κομοτηνή και 14 χλμ. Β.-ΒΑ. από την Φιλλύρα (έδρα του δήμου). Πολιτισμικά, όπως και όλα της Οργάνης, ανήκει στα Πομακοχώρια της Ροδόπης  και στην περιοχή του τέλη Αυγούστου γίνεται το μπεκτασίδικο πανηγύρι με κουρμπάνι του Αλάν Τεπέ. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Οργάνης. Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική ενότητα Οργάνης του Δήμου Αρριανών και σύμφωνα με την απογραφή του 2011 έχει ως πληθυσμό 77 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κάτω Βυρσίνη Κατηγορία:Χωριά του νομού Ροδόπης Κατηγορία:Δήμος Αρριανών
Kiba
Στην ιαπωνική γλώσσα ο όρος Kiba σημαίνει δόντι σκύλου ή λύκου. Για το λόγο αυτό έχει χρησιμοποιηθεί αρκετές φορές ως όνομα χαρακτήρα σε σειρές μυθοπλασίας με σκύλους ή λύκους.
Αποσαφήνιση
Ο όρος Kiba μπορεί να σημαίνει:
Ανδρομέδα Α´
Η Ανδρομέδα Α΄ (Andromeda I) είναι νάνος σφαιροειδής γαλαξίας τύπου dSph ο οποίος απέχει περίπου 2,4 εκατομμύρια έτη φωτός και βρίσκεται στον αστερισμό της Ανδρομέδας. Ανήκει στην Τοπική ομάδα γαλαξιών και είναι γαλαξίας-δορυφόρος του Γαλαξία της Ανδρομέδας (M31). Βρίσκεται περίπου 3,5 μοίρες νότια και λίγο πιο ανατολικά από τον Μ31. Με βάση όσα ήταν γνωστά μέχρι το 2005, η Ανδρομέδα Ι είναι ο κοντινότερος γνωστός συνοδός-γαλαξίας του Μ31 τύπου dSph διότι εκτιμάται πως απέχει ~40 kpc ή ~150.000 έτη φωτός.
Ανακαλύφθηκε από τον αστρονόμο Sidney van den Bergh το 1970 με χρήση του τηλεσκοπίου των 48 ιντσών στο Αστεροσκοπείο του Πάλομαρ. Περαιτέρω έρευνα διεξήχθη χάρη στο Διαστημικό τηλεσκόπιο Χαμπλ και έδειξε ότι οι αστέρες στον οριζόντιο κλάδο της είναι, όπως συμβαίνει και στους άλλους νάνους σφαιροειδείς γαλαξίες, κατά κύριο λόγο ερυθροί. Βάσει αυτού και από την αφθονία μπλε αστέρων στον οριζόντιο κλάδο, μαζί με 99 αστέρες RR Λύρας που ανακαλύφθηκαν το 2005, προκύπτει ότι υπήρξε παρατεταμένη περίοδος γενέσεως αστέρων. Η ηλικία εκτιμάται στα δισεκατομμύρια χρόνια. Το Χαμπλ εντόπισε επίσης ένα σφαιρωτό σμήνος στην Ανδρομέδα Ι, καθιστώντας την τον λιγότερο φωτεινό γνωστό γαλαξία όπου εντοπίστηκε τέτοιου είδους αστρικό σμήνος.
Εξωτερικοί σύνδεσμοι
Κατηγορία:Τοπική ομάδα γαλαξιών Κατηγορία:Νάνοι γαλαξίες Κατηγορία:Σφαιροειδείς γαλαξίες 02666 Κατηγορία:Ανδρομέδα (αστερισμός) Κατηγορία:Ιδιόμορφοι γαλαξίες
Πορτοφόλι
μικρογραφία| Ένα τρίπτυχο πορτοφόλι με τσέπες για [[Χαρτονόμισμα|χαρτονομίσματα και κάρτες και ένα «παράθυρο» για την εμφάνιση της ταυτότητας]] Ένα πορτοφόλι είναι μια μικρή, επίπεδη θήκη που μπορεί να χρησιμοποιηθεί για τη μεταφορά τόσο μικρών προσωπικών αντικειμένων, όπως χαρτονομίσματα, πιστωτικές κάρτες και έγγραφα ταυτότητας (άδεια οδήγησης, έγγραφο ταυτότητας, κάρτα μέλους, κ.λπ.), φωτογραφίες, κάρτα διέλευσης, επαγγελματικές κάρτες και άλλες χάρτινες ή πλαστικοποιημένες κάρτες. Τα πορτοφόλια είναι γενικά κατασκευασμένα από δέρμα ή ύφασμα και συνήθως έχουν μέγεθος τσέπης και μπορούν να καμφθούν.
Τα πορτοφόλια μπορεί να έχουν χαρακτηριστικά, όπως κλιπ χρημάτων, ένα πορτοφόλι κερμάτων, ιμάντα ή στήριγμα ζώνης ή φερμουάρ. Τα ειδικά πορτοφόλια είναι σχεδιασμένα για την κατοχή διαβατηρίων, φορητών καρτών ταυτότητας και καρτών βιβλιοθήκης, μεταξύ μερικών παραδειγμάτων. Μερικά ασυνήθιστα πορτοφόλια φοριούνται στον καρπό ή στο παπούτσι. Εκτός από την πρακτική τους λειτουργία, τα πορτοφόλια μπορούν να χρησιμοποιηθούν ως αξεσουάρ μόδας ή για να δείξουν το στυλ, τον πλούτο ή την κατάσταση του ιδιοκτήτη.
Ετυμολογία
Η λέξη «πορτοφόλι» προέρχεται από το ιταλικό portafoglio (σημαίνει «χαρτοφύλακας», συγγενής με το γαλλικό portefeuille), όπου με την αφομοίωση η λέξη στον πληθυντικό, portafogli, θεωρήθηκε ουδέτερο ενικό.
Η αρχαία ελληνική λέξη κύβιση, λέγεται ότι περιγράφει το σάκο που μετέφερε ο θεός Ερμής και το σάκο στον οποίο ο μυθικός ήρωας Περσέας έφερε το κομμένο κεφάλι της Μέδουσας, η οποία έχει συνήθως μεταφραστεί ως «πορτοφόλι».
Αρχαία Ελλάδα
Ο κλασικιστής Α. Γ. Κάμπελ ξεκίνησε να απαντά στο ερώτημα «Ποιες... στην αρχαία λογοτεχνία, είναι οι χρήσεις ενός πορτοφολιού;». Συμπέρανε, ως θεοκριτικός μελετητής, ότι «το πορτοφόλι ήταν το φορητό κελάρι του φτωχού ή, εκτός από τη φτώχεια, ήταν ένα πράγμα που εφοδίαζαν με προμήθειες». Διαπίστωσε ότι μερικές φορές ένας άντρας μπορεί να τρώει απευθείας από αυτό, αλλά οι πιο χαρακτηριστικές αναφορές υποδηλώνουν ότι είναι «αναπλήρωση ως κατάστημα», όχι με τον τρόπο ενός καλαθιού μεσημεριανού, αλλά περισσότερο ως πακέτο επιβίωσης.
Αναγέννηση
Τα πορτοφόλια αναπτύχθηκαν μετά την εισαγωγή του χαρτονομίσματος στη Δύση το 1600 (Το πρώτο νόμισμα χαρτιού εισήχθη στον Νέο Κόσμο από την Αποικία του Κόλπου της Μασαχουσέτης το 1690). Πριν από την εισαγωγή του χαρτονομίσματος, χρησιμοποιήθηκαν πορτοφόλια κερμάτων (συνήθως απλές δερμάτινες με κορδόνια περίσφιξης) για την αποθήκευση νομισμάτων. Τα πρώτα πορτοφόλια κατασκευάστηκαν κυρίως από δέρμα αγελάδας ή αλόγου και περιλάμβαναν μια μικρή θήκη για τυπωμένες κάρτες επίσκεψης.
Στην αφήγηση της ζωής του εμπόρου της Ελισαβετιανής εποχής, Τζον Φράμπτον, ο Λόρενς Σ. Ρόουθ περιγράφει τον έμπορο ως, «έναν νεαρό Άγγλο άντρας των είκοσι πέντε ετών, ντυμένο με αξιοπρεπή τρόπο, ..., όπου έφερε ένα σπαθί και κουβαλούσε σταθερά στη ζώνη του κάτι που ονόμαζε «bowgett» («μπόουγκετ», ή προϋπολογισμός), δηλαδή, μια δερμάτινη θήκη ή πορτοφόλι στο οποίο μετέφερε τα μετρητά του, το βιβλίο λογαριασμών του και μικρά αντικείμενα καθημερινής ανάγκης».
19ος αιώνας
δεξιά|μικρογραφία|200x200εσ| Πορτοφόλι ή θήκη από δέρμα στα μέσα του 19ου αιώνα. Εκτός από τα χρήματα ή τα νομίσματα, ένα πορτοφόλι θα μπορούσε επίσης να χρησιμοποιηθεί για τη μεταφορά αποξηραμένου κρέατος, προμηθειών, «θησαυρών» και «πραγμάτων που δεν έπρεπε να εκτεθούν». Τα πορτοφόλια χρησιμοποιήθηκαν αρχικά από πρώιμους Βιομηχανικούς Αμερικανούς. Θεωρήθηκε «ημιπολιτισμένο» στην Αμερική του 19ου αιώνα να μεταφέρει κάποιος το πορτοφόλι του στη ζώνη του. Εκείνη τη στιγμή, η μεταφορά εμπορευμάτων ή ενός πορτοφολιού στην τσέπη κάποιου θεωρήθηκε απολίτιστη και ασυνήθιστη.
Στην Ισπανία, ένα πορτοφόλι ήταν μια θήκη για τα τον καπνό: «Κάθε άντρας θα κουβαλούσε ένα μικρό φύλλο από λευκό χαρτί μαζί με ένα μικρό δερμάτινο πορτοφόλι που θα περιείχε έναν πυρόλιθο και ατσάλι μαζί με μια μικρή ποσότητα του λεγόμενου yesca (τζέσκα), το οποίο ήταν αποξηραμένες φυτικές ίνες που με μια σπίθα θα αναφλεγόταν αμέσως».
20ος αιώνας-σήμερα
δεξιά|μικρογραφία|200x200εσ| Ένα πορτοφόλι της εποχής του [[Α΄ Παγκόσμιος Πόλεμος|Α΄ Παγκοσμίου Πολέμου και τα περιεχόμενά του.]] Το μοντέρνο αναδιπλούμενο πορτοφόλι με πολλαπλές «θήκες καρτών» έγινε τυποποιημένο στις αρχές της δεκαετίας του 1950 με την εισαγωγή των πρώτων πιστωτικών καρτών. Ορισμένες καινοτομίες περιλαμβάνουν την εισαγωγή του πορτοφολιού με κλείσιμο velcro στη δεκαετία του 1970. Τα πορτοφόλια σε μέγεθος τσέπης παραμένουν δημοφιλή μέχρι σήμερα.
Μόδα
Οι περισσότεροι μεγάλοι σχεδιαστές προσφέρουν εποχιακές και πολυετείς συλλογές πορτοφολιών από μαύρο και καφέ δέρμα. Τα μεγάλα καταστήματα λιανικής πωλούν επίσης μια μεγάλη ποικιλία ανδρικών πορτοφολιών, συμπεριλαμβανομένων επώνυμων και οικιακών πορτοφολιών. Τα επώνυμα πορτοφόλια μπορεί να περιλαμβάνουν λογότυπα ή άλλα εμπορικά σήματα για την αναγνώριση της επωνυμίας.
Υλικά
Το παραδοσιακό υλικό για πορτοφόλια είναι δέρμα ή ύφασμα, αλλά πολλά άλλα εύκαμπτα υλικά επίπεδων φύλλων μπορούν να χρησιμοποιηθούν στην κατασκευή τους. Χρησιμοποιούνται μη υφαντά υφάσματα όπως το Tyvek, μερικές φορές συμπεριλαμβανομένης της επαναχρησιμοποίησης αδιάβροχων χαρτών που εκτυπώνονται σε αυτό το υλικό. Υφαντά μέταλλα, όπως λεπτό πλέγμα από χαλκό ή ανοξείδωτο χάλυβα έχουν ενσωματωθεί σε πορτοφόλια τα οποία προωθούνται πως έχουν ιδιότητες ηλεκτρομαγνητικής θωράκισης για προστασία έναντι μη εξουσιοδοτημένης σάρωσης ενσωματωμένων ετικετών NFC & RFID. Ιστότοποι Do It Yourself, όπως το Instructables, διαθέτουν πολλά έργα για την κατασκευή πορτοφολιών από υλικά όπως τζιν, κέβλαρ ή κολλητική ταινία.
Τοπικές διαφορές
δεξιά|μικρογραφία|200x200εσ| Ένα ιαπωνικό πορτοφόλι με πορτοφόλι κερμάτων Ορισμένα πορτοφόλια, ιδιαίτερα στην Ευρώπη όπου επικρατούν κέρματα μεγαλύτερης αξίας, περιέχουν μία θήκη για κέρματα. Ορισμένα πορτοφόλια έχουν ενσωματωμένα κλιπ ή ζώνες για να τα κρατούν κλειστά. Καθώς τα ευρωπαϊκά τραπεζογραμμάτια, όπως το ευρώ και η λίρα, είναι συνήθως μεγαλύτερα σε μέγεθος από τα αμερικανικά τραπεζογραμμάτια, δεν ταιριάζουν σε μερικά μικρότερα αμερικανικά πορτοφόλια.
Μεταφορική χρήση
δεξιά|μικρογραφία|294x294εσ| Μια αφίσα που αναζητά καινοτόμες προτάσεις λέει στους αναγνώστες «Μια ιδέα μπορεί να σημαίνει πλούτο στο πορτοφόλι σας» Ο όρος πορτοφόλι χρησιμοποιείται επίσης συνεκδοχικά για να αναφέρεται στον συνολικό προσωπικό προϋπολογισμό ενός ατόμου. Ένας από τους ορισμούς του «συνεκδοχή», από τον Σας, χρησιμοποιεί μια αναφορά πορτοφολιού ως παράδειγμα της έννοιας του όρου (μια συντομευμένη ομιλία στην οποία αναφέρεται το περιέχον δοχείο αντί για τα περιεχόμενά του), όπως όταν ένα άτομο κρατά το πορτοφόλι του προς ένα άτομο που ζητά χρήματα, ενώ του λέει «εδώ είναι 100 $». Ένα πορτοφόλι χρησιμοποιείται επίσης ως παράδειγμα σε έναν ορισμό για το σχετικό ρητορικό σχήμα λόγου της μετωνυμίας (χρησιμοποιώντας ένα αόριστα υποδηλωτικό, φυσικό αντικείμενο για να ενσωματώσει μια πιο γενική ιδέα): «Εάν δεν μπορούμε να χτυπήσουμε τους παραβάτες στην καρδιά, ας τους επιτεθούμε στο πορτοφόλι».
Εξωτερικοί σύνδεσμοι
Κατηγορία:Τσάντες (μόδα) Κατηγορία:Αξεσουάρ Κατηγορία:Σκεύη Κατηγορία:Τσάντες
Μπάλα
thumb|δεξιά|Μιά μπάλα από σωρό άχυρων Η μπάλα είναι νατικείμενο σφαιρικού συνήθως σχήματος που χρησιμοποιείται σε παιχνίδια κυρίως ομαδικά. Υπάρχουν πολλών ειδών μπάλες η κάθε μία για διαφορετικό άθλημα ή παιχνίδι, ομαδικό ή ατομικό, που διαφέρουν σε μέγεθος, υλικό και τρόπο κατασκευής αλλά και ως προς το περιεχόμενο. Το σχήμα δεν είναι πάντα σφαιρικό αλλά κάποιες φορές ωοειδές (όπως για παράδειγμα η μπάλα του ράγκμπι και του Αμερικανικού ποδοσφαίρου), ή μη σφαιρικού σχήματος (μπαλάκι – φτερό του Badminton).
Για το κάθε παιχνίδι/άθλημα, οι αντίστοιχοι κανονισμοί του, καθορίζουν συγκεκριμένες τιμές για την διάμετρο και το βάρος της μπάλας του. Τα υλικά κατασκευής επίσης διαφέρουν. Δέρμα, ελαστικό (καουτσούκ), πλαστικό, φελλός, κυτταρίνη ή ξύλο είναι κάποια από τα συνήθη υλικά κατασκευής. Μπορεί το ίδιο υλικό να φτάνει μέχρι τον πυρήνα μίας μπάλας ή διάφορα υλικά να επικαλύπτουν το ένα το άλλο. Πολλές μπάλες είναι γεμισμένες με αέρα, έτσι ώστε να αναπηδούν εύκολα.
Η χρήση του υποκοριστικού στην αναφορά μιας μπάλας, προέρχεται κυρίως από το μέγεθός της. Έτσι αναφερόμαστε στην μπάλα του ποδοσφαίρου ή του μπάσκετ, αλλά στο μπαλάκι του τένις (αντισφαίριση) ή του γκολφ.
PZL-126 Mrówka
Το PZL-126 Mrówka είναι πολωνικό μονοκινητήριο αγροτικό αεροσκάφος.
Μπάλα
Παιχνίδια και αθλήματα με μπάλες
Παραδείγματα παιχνιδιών και αθλημάτων που χρησιμοποιούνται μπάλες είναι:
PZL-126 Mrówka
Σχεδιασμός και ανάπτυξη
Το Mrówka είναι ένα χαμηλοπτέρυγο μονοπλάνο πολύ μικρών διαστάσεων, με κάθετο ουραίο σχήματος "Τ", κλειστό πιλοτήριο και τρίκυκλο σταθερό σύστημα προσγείωσης. Σημαντικό μέρος του σχεδιασμού έγινε από φοιτητές της σχολής που είναι προσκολλημένη στο εργοστάσιο της PZL στο Okęcie, υπό την επίβλεψη του Andrezj Słocinski, με το όλο πρότζεκτ να έχει αρχικά χαρακτήρα πλατφόρμας για την εισαγωγή σχεδιαστικών καινοτομιών. Η προκαταρκτική φάση του σχεδιασμού ολοκληρώθηκε το 1982, ενώ μέσα στο επόμενο έτος ολοκληρώθηκε ο λεπτομερής σχεδιασμός. Παρόλο που το αρχικό πλάνο προέβλεπε ότι το αεροσκάφος θα πραγματοποιούσε την παρθενική του πτήση εντός του 1985, αλλαγές στην διάταξη και τον εξοπλισμό του οδήγησαν σε καθυστερήσεις. Το πρωτότυπο βρέθηκε για πρώτη φορά στον αέρα στις 20 Απριλίου 1990. Μετά την ολοκλήρωση της αρχικής φάσης των σχεδιασμών αποφασίστηκε ο επανασχεδιασμός του και το πρωτότυπο μετασκευάστηκε σαν το PZL-126P και πραγματοποίησε την πρώτη του πτήση στις 20 Οκτωβρίου 2000. Οι δοκιμές ξεκίνησαν το 2003 και μέχρι το 2005 συνεχίζονταν κανονικά.
Βιβλιογραφία
126 Κατηγορία:Αγροτικά αεροσκάφη
Παλιό Τελωνείο Θεσσαλονίκης
μικρογραφία|Παλιό Τελωνείο Θεσσαλονίκης Το κτήριο του Παλιού Τελωνείου Θεσσαλονίκης είναι έργο του Ελί Μοδιάνο, του αρχιτέκτονα που μετά τις σπουδές του στην Ecole Centrale στο Παρίσι, επέστρεψε στη Θεσσαλονίκη και έθεσε τις αρχιτεκτονικές του ιδέες στα σχέδια της πόλης. Το κτήριο κατασκευάστηκε το 1912 και η συνολική επιφάνεια του είναι 5.000 τ.μ. Αποτελεί δείγμα εκλεκτικιστικής αρχιτεκτονικής, με νέο-αναγεννησιακά στοιχεία και έντονα στοιχεία γαλλικής επιρροής. Το Παλιό Τελωνείο αποτέλεσε καινοτομία για την εποχή του, αφού εδώ χρησιμοποιήθηκε για πρώτη φορά το μπετόν αρμέ στη Θεσσαλονίκη. Σήμερα φιλοξενεί τον Επιβατικό σταθμό, ενώ έξω από το κτίριο γυρίστηκαν σκηνές από την ταινία του μεγάλου Θεόδωρου Αγγελόπουλου “Μια αιωνιότητα και μια μέρα”.
Παραπομπές
Κατηγορία:Κτίρια και κατασκευές στη Θεσσαλονίκη
256
Η τρέχουσα σελίδα αφορά το έτος 256 κατά το Γρηγοριανό ημερολόγιο
Το έτος 256 (CCLVI ) ήταν ένα δίσεκτο έτος, το οποίο ξεκινούσε την Τρίτη. Εκείνη την εποχή ήταν γνωστό ως το έτος των Υπάτων Κλαυδίου και Γλαβρίου (ή, λιγότερο γνωστό, το έτος 1009 από Κτήσεως Κόσμου). Η ονομασία 256 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.
Θάνατοι
Κατηγορία:Έτη
Προφήτης Ηλίας Αχαΐας
Δείτε επίσης
Κατηγορία:Αποσαφηνίσεις ελληνικών τοπωνυμίων
Πινό Νουάρ
250px|thumb|right|Η άμπελος ποικιλίας πινό νουάρ στο Σαντενέ, Βουργουνδία
Το πινό νουάρ (γαλλικά: Pinot noir, γερμανικά: Spätburgunder) είναι μια ποικιλία της αμπέλου για παραγωγή των ερυθρών κρασιών. Στα γαλλικά η ονομασία της ποικιλίας σημαίνει "μαύρο κουκουνάρι" επειδή οι πυκνοί βότρυες της που έχουν μικρό μέγεθος μοιάζουν με τα κουκουνάρια των κωνοφόρων.
Θεωρείται ότι η ποικιλία αυτή κατάγεται από τη Βουργουνδία. Εδώ βρίσκεται η λεγόμενη "Χρυσή κλίση" που παράγονται "μεγάλα κρασιά Βουργουνδίας".
Καλλιέργεια
Το πινό νουάρ θεωρείται μία από τις τρεις βασικές ποικιλίες αμπέλου επιτρεπόμενες για την παραγωγή της σαμπάνιας. Η ποικιλίας πινό νουάρ καλλιεργείται σχεδόν σε όλο τον κόσμο, κυρίως στις περιοχές με εύκρατο ψυχρό κλίμα: στη Γερμανία, Αυστρία, Ιταλία, Ελβετία, Ιαπωνία, ΗΠΑ και στις χώρες του Νέου Κόσμου. Σημαντική ποσότητα της αμπέλου καλλιεργείται και στην περιοχή Καμπανίας στη Γαλλία για την παραγωγή αφρωδών οίνων.
Συνώνυμα
Τα συνώνυμα της ποικιλίας είναι: Blauburgunder, Blauer Arbst, Blauer Spätburgunder, Burgunder, Cortaillod, Morillon, Morillon Noir, Mourillon, Spätburgunder, Rulandské modré, Pinot Franc, Pinot Nero, Savagnin Noir, Salvagnin Noir.
Παραπομπές
Κατηγορία:Διεθνείς ποικιλίες σταφυλιών
Ζαν-Μπατίστ Ντρουέ
Ιστορικό
Ο Ντρουέ γεννήθηκε στη Σαιν-Μενούλ, στην επαρχία της Καμπανίας. Στα μετέπειτα χρόνια κατατάχτηκε στο σύνταγμα «Condé-Dragons» (δηλαδή μιας Μονάδας Άμυνας του Γαλλικού Στρατού) το 1781, αλλά έφυγε επτά χρόνια αργότερα για να βοηθήσει τον πατέρα του στα καθήκοντα του ως Ταχυδρομικού διευθυντή της Σαιν-Μενούλ.
Φυγή στη Βαρέν
Στις 21 Ιουνίου 1791, περίπου στις 8 μ.μ., η άμαξα που μετέφερε τη μεταμφιεσμένη βασιλική οικογένεια στα σύνορα έκανε μια στάση στο Σαιν-Μενούλ. Μόλις μία ώρα νωρίτερα, ένας υπηρέτης από το Παλάτι του Κεραμεικού είχε παρατηρήσει την εξαφάνιση του βασιλιά και ειδοποίησε τις αρχές. Λίγο μετά την άφιξη της βασιλικής οικογένειας, ο Ντρουέ (ο οποίος εκείνη την περίοδο ήταν ταχυδρομικός διευθυντής της πόλης) μέσα από ένα νόμισμα που είχε πάνω του την απεικόνιση του προσώπου του Λουδοβίκου, αναγνώρισε τον «υπηρέτη Κο Ντουράν», ως τον Βασιλιά. Ωστόσο, δεν έκανε καμία ενέργεια εκείνη την στιγμή. Η άμαξα με την βασιλική οικογένεια έφυγε από το Σαιν-Μενούλ περίπου δέκα λεπτά αργότερα. Εντούτοις, αμέσως μετά από την ενημέρωση του για τη διαφυγή του βασιλιά, από τον Μαρκήσιος ντε Λαφαγιέτ, ο Ντρουέ ξεκίνησε στις 9.00 μ.μ., στην κοντινή πόλη Βαρέν-αν-Αργκόν, μαζί με τον φίλο του Γκιγιόμ, προς την κατεύθυνση που πίστευε ότι είχε κατευθυνθεί η βασιλική άμαξα.
Εθνική Σύμβαση
Ο Ντρουέ έφτασε στην πρωτεύουσα στις 24 Ιουνίου και κλήθηκε από τη Νομοθετική Συνέλευση να δώσει κατάθεση για τα γεγονότα στη Βαρέν. Τον επόμενο μήνα, η Νομοθετική Συνέλευση προσέφερε επιβράβευση 30.000 λιβρών για την υπηρεσία του, την οποία αρνήθηκε, αλλά αντί γι’ αυτό ζήτησε μια θέση στην Εθνική Χωροφυλακή του τμήματος της Μαρν το Νοέμβριο του 1791, κάτι που δεν έγινε δεκτό. Εκλέχτηκε ως αναπληρωτής από τη Μαρν στην Συμβατική Εθνοσυνέλευση τον Σεπτέμβριο του 1792, όπου ταίριαξε με τους ριζοσπαστικούς Ορεινούς (κόμμα), και αργότερα προσελήφθη στην Επιτροπή Κοινής Σωτηρίας.
Το 1793 ψήφισε υπέρ του θανάτου του Λουδοβίκου ΙΣΤ’ χωρίς έφεση, κρατώντας επιθετική στάση στην αντιπολίτευση των Γιρονδίνων και τον Ιούλιο πρότεινε την απέλαση όλων των μη πολιτογραφημένων Βρετανών κερδοσκόπων που διέμεναν στη Γαλλία. Την ίδια χρονιά, ο Ντρουέ στάλθηκε ως εκπρόσωπος σε αποστολή στο στρατό του Βορρά, αλλά συνελήφθη από τους Αυστριακούς κατά τη διάρκεια της πολιορκίας της Μωμπέζ και φυλακίστηκε στο Κάστρο Σπίλμπερκ στο Μπρνο της Νότιας Μοραβίας. Τον Ιούλιο του 1794 προσπάθησε να δραπετεύσει από ένα από τα παράθυρα του κάστρου, αλλά απέτυχε. Τον Δεκέμβριο του 1795, η Μαρία Θηρεσία της Γαλλίας, κόρη του Λουδοβίκου ΙΣΤ’ και της Μαρίας Αντουανέτας, που ήταν τότε φυλακισμένη, απελευθερώθηκε και ανταλλάχθηκε με κάποιους εξέχοντες Γάλλους κρατούμενους. Έτσι, ο Ντρουέ μαζί με άλλους Γάλλους επαναστάτες και στρατιωτικούς αξιωματούχους επέστρεψε στη Γαλλία.
Διευθυντήριο και θάνατος
Στη συνέχεια, ο Ντρουέ έγινε μέλος του Συμβουλίου των Πεντακόσιων ακολουθώντας την Θερμιδοριανή Αντίδραση. Το 1796 κατηγορήθηκε ότι συμμετείχε στη «Συνωμοσία των ίσων» του Φρανσουά-Νοέλ Μπαμπέφ και φυλακίστηκε στη Φυλακή του Αββαείου, αλλά σύντομα δραπέτευσε, πηγαίνοντας πρώτα στην Ελβετία και από εκεί στα Κανάρια Νησιά, όπου συμμετείχε στο επιτυχημένη αντίσταση στην επίθεση του Οράτιου Νέλσον στην Τενερίφη το 1797 και αργότερα επισκέφτηκε την Ινδία. Επέστρεψε στη Γαλλία αφότου είχε αθωωθεί από το Ανώτατο Δικαστήριο.
Στην Πρώτη Αυτοκρατορία, ο Ντρουέ διορίστηκε «sub-préfet» (ανώτερος κυβερνητικός αξιωματούχος) του Σαιν-Μενούλ από τον Αυτοκράτορα Ναπολέοντα και έγινε μέλος του «Εθνικού Τάγματος της Λεγεώνας της Τιμής» στις 7 Αυγούστου 1807. Όταν απονεμήθηκε στον Ντρουέ ο διορισμός, ο Ναπολέων του είπε: «Κύριε Ντρουέ, έχεις αλλάξει το πρόσωπο του κόσμου». (Γαλλικά: Monsieur Drouet, vous avez changé la face du monde). Υπηρέτησε ως αναπληρωτής στο Επιμελητήριο των Αντιπροσώπων κατά τη διάρκεια του Πόλεμου του Έβδομου Συνασπισμού, αλλά με την Αποκατάσταση του Οίκου των Βουρβόνων εξορίστηκε τον Ιανουάριο του 1816, κάτι που θεωρήθηκε ως βασιλοκτονία. Σύντομα επέστρεψε κρυφά, ωστόσο, και εγκαταστάθηκε στη Μακόν με το όνομα "Μερζέ", διατηρώντας την ταυτότητα του κρυμμένη μέχρι το θάνατό του στις 11 Απριλίου 1824.
Fire and Water
Το Fire and Water είναι το τρίτο στούντιο άλμπουμ του βρετανικού ροκ συγκροτήματος Free, το οποίο κυκλοφόρησε το Ιούνιο του 1970 μέσω της δισκογραφικής εταιρείας "Island Records". Επανεκδόθηκε με έξι επιπλέον κομμάτια σε μορφή CD, στις 8 Οκτωβρίου 2001 από την "Island".
Ο δίσκος περιείχε τη μεγαλύτερη επιτυχία των Free με τίτλο "All Right Now", το οποίο σκαρφάλωσε στο # 2 των βρετανικών τσαρτ και το # 4 στις Ηνωμένες Πολιτείες. Το κομμάτι ανέβηκε στο Top-10 στις περισσότερες χώρες του κόσμου, ενώ έφθασε στο # 8 των βρετανικών τσαρτ και πάλι, το 1991. Ένας από τους τεχνικούς ήχου που χρησιμοποιήθηκαν κατά τις ηχογραφήσεις του κομματιού ήταν ο Ρόι Τόμας Μπέικερ, μετέπειτα παραγωγός των Queen.
Κατά την περιοδεία για την προώθηση του δίσκου, οι Free εμφανίστηκαν ζωντανά στο φεστιβάλ του "Isle of Wight" κατά την πέμπτη του ημέρα στις 30 Αυγούστου 1970, μαζί με τον Μπομπ Ντίλαν, τον Τζίμι Χέντριξ, τους Jethro Tull, κ.α.. Το κοινό στη συγκεκριμένη συναυλία ξεπέρασε το μισό εκατομμύριο και η εκτέλεση του "All Right Now" βιντεοσκοπήθηκε και κυκλοφόρησε με το βίντεο "Message to Love: The Isle of Wight Festival 1970", το 1997.
Η επιτυχία του σινγκλ, βοήθησε το δίσκο να φθάσει στη δεύτερη θέση των τσαρτ στην πατρίδα τους και στο Top-20 του Billboard στις Ηνωμένες Πολιτείες.
Τραγούδια
1. Fire and Water (Fraser, Rodgers) - 4:02
2. Oh I Wept (Kossoff, Rodgers) - 4:26
3. Remember (Fraser, Rodgers) - 4:20
4. Heavy Load (Fraser, Rodgers) - 5:19
5. Mr. Big (Fraser, Rodgers, Kirke, Kossoff) - 5:55
6. Don't Say You Love Me (Fraser, Rodgers) - 6:01
7. All Right Now (Fraser, Rodgers) - 5:32
Τα μέλη των Free
Το Fire and Water ηχογραφήθηκε από τους εξής μουσικούς:
Πηγές
Free
Κατηγορία:Δισκογραφία των Free Κατηγορία:Άλμπουμ του 1970
Ιωσίας της Σαξονίας-Κόμπουργκ-Ζάαλφελντ
Ο Ιωσίας (γερμ.: Friedrich Josias von Sachsen-Coburg-Saalfeld, 26 Δεκεμβρίου 1737 - 26 Φεβρουαρίου 1815) από τον Οίκο των Βέττιν ήταν πρίγκιπας της Σαξονίας-Κόμπουργκ-Ζάαλφελντ. Έγινε στρατηγός της Αυστρίας.
Βιογραφία
Ήταν ο τέταρτος γιος του Φραγκίσκου-Ιωσία δούκα της Σαξονίας-Κόμπουργκ-Ζάαλφελντ και της Άννας-Σοφίας, κόρης του Λουδοβίκου-Φρειδερίκου Α΄ πρίγκιπα του Σβάρτσμπουργκ-Ρούντολστατ.
Οικογένεια
Νυμφεύτηκε το 1789 την Τερέζα Στρόφεκ. Ο γάμος ήταν μοργανατικός και ο Ερνέστος Β΄ δούκας της Σαξονίας-Κόμπουργκ & Γκότα του έδωσε τον τίτλο του κυρίου του Ρόχμανν. Ο Ιωσίας είχε τέκνο:
Παραπομπές
Κατηγορία:Οίκος των Βέττιν Κατηγορία:Μοργανατικοί γάμοι
ΣΚ Καμπομαϊορένσε
Η ΣΚ Καμπομαϊορένσε είναι μια πορτογαλική ποδοσφαιρική ομάδα από το Campo Maior. Ιδρύθηκε την 1η Ιουλίου 1926. Έδρα της ομάδας είναι το Estádio Capitão Cesar Correia, χωρητικότητας 7500 θεατών. Η ομάδα συμμετείχε στην ανώτατη κατηγορία Πορτογαλίας, την Πριμέιρα Λίγκα, για πέντε περιόδους και έφτασε στον τελικό του Κυπέλλου Πορτογαλίας το 1999. Το 1997 είχε αναδειχθεί πρωταθλήτρια στη Σεγκούντα Λίγκα.
Επιστήμη της Αγροτικής Οικονομίας
Η Επιστήμη της Αγροτικής Οικονομίας - (Αγροτική Οικονομική) αποτελεί εφαρμοσμένο επιστημονικό κλάδο που άπτεται τόσο της Οικονομικής, όσο και της Γεωπονικής και των Βιολογικών Επιστημών. Εφαρμόζει τις οικονομικές θεωρίες για την βελτιστοποίηση της παραγωγής και της διακίνησης των τροφίμων και των ινών, λαμβάνοντας όμως υπόψη και τις ιδιαίτερες βιο-φυσικές διεργασίες που διέπουν την παραγωγή, μεταποίηση και συντήρηση των αγροτικών προϊόντων. Η Αγροτική Οικονομική ως κλάδος των Οικονομικών επιστημών ξεκίνησε με την διερεύνηση των χρήσεων γης, εστιάζοντας στην βελτιστοποίηση της παραγωγής των καλλιεργειών σε επίπεδο αγροτικών επιχειρήσεων, μεριμνώντας παράλληλα για τη διατήρηση του φυσικού οικοσυστήματος.
Κατά τη διάρκεια του 20ου αιώνα η επιστήμη επεκτάθηκε σε ευρύτερο πεδίο που περιλαμβάνει τη μεταποίηση, το εμπόριο των αγροτικών προϊόντων, την αγροτική πολιτική, την ανάπτυξη της υπαίθρου και πρόσφατα και τη διακίνηση και κατανάλωση τροφίμων. Συνεπώς η Αγροτική οικονομική επηρεάζει σήμερα την πολιτική τροφίμων, την αγροτική πολιτική και την περιβαλλοντική πολιτική και καλύπτει όλον τον αγροδιατροφικό τομέα και τις επιχειρήσεις του.
Αλεξιθυμία
Η αλεξιθυμία είναι η κατάσταση που χαρακτηρίζει τους ανθρώπους που έχουν δυσκολία στην κατανόηση και έκφραση των συναισθημάτων τους. Η λέξη αυτή προέρχεται από το αρχαίο ρήμα αλέξω (απομακρύνω, απωθώ αλλά και προστατεύομαι) [πρβλ. αλεξικέραυνο, αλεξίσφαιρο κλπ.] και τον "θυμό" που σημαίνει το συναίσθημα, σημαίνει δηλαδή ότι απωθώ το συναίσθημα. Τον όρο αυτό χρησιμοποίησε για πρώτη φορά ο ψυχίατρος Πέτρος Συφναίος το 1973 για να μπορέσει να περιγράψει την κατάσταση που παρουσίαζαν πολλοί ασθενείς του με ψυχοσωματικά προβλήματα.
Επιστήμη της Αγροτικής Οικονομίας
Ιστορία
Διαχρονικά, οι Αγροτικοί Οικονομολόγοι συνέβαλαν σημαντικά στην οικονομική έρευνα, δεδομένου ότι οι δραστηριότητες του πρωτογενούς τομέα παραγωγής αναπτύχθηκαν σχεδόν παράλληλα με την πορεία της ανθρωπότητας. Για πολλούς αιώνες και μέχρι τη βιομηχανική επανάσταση η γεωργία και η κτηνοτροφία αποτέλεσαν τις βασικές οικονομικές δραστηριότητες των ανθρώπων, εξασφαλίζοντάς τους ενέργεια και κινητήρια δύναμη αλλά και βασικά είδη διαβίωσης όπως η τροφή και η ένδυση. Επιπλέον, με τη σταδιακή εγκατάλειψη του φεουδαρχισμού, τα προϊόντα του πρωτογενούς τομέα αποτέλεσαν τη βασική ύλη πάνω στην οποία αναπτύχθηκαν οι εμπορικές συναλλαγές που αποτέλεσαν τη βάση ανάπτυξης ενός διεθνούς εμπορικού κυκλώματος, πρόδρομο της σημερινής παγκοσμιοποιημένης αγοράς. Η ανάπτυξη της οικονομικής σκέψης και οι μεγαλύτερες και γνωστότερες θεωρίες περί χρήματος, αξίας, και ισορροπίας των αγορών αναπτύχθηκαν στη βάση των προϊόντων του πρωτογενή τομέα. Αυτό συνέβη, καθώς οι θεμελιωτές της οικονομικής σκέψης όπως ο William Petty (1623 – 1687), o Richard Cantillon (1680s – 1734), o François Quesnay (1694 – 1774), o Άνταμ Σμιθ (1723 – 1790) και άλλοι, βρήκαν στις δραστηριότητες του αγροτικού τομέα το απαραίτητο υπόβαθρο για να εξάγουν τα απαραίτητα δεδομένα που τους οδήγησαν στην ανάπτυξη θεωρητικών και εμπειρικών υποδειγμάτων και θεωρημάτων που ουσιαστικά συστηματοποίησαν την οικονομική επιστήμη στα πρότυπα των φυσικών επιστημών.
Αλεξιθυμία
Αναγνώριση συναισθημάτων
Οι άνθρωποι που βρίσκονται στην κατάσταση που περιγράφεται ως αλεξιθυμία έχουν τεράστια δυσκολία στο να αναγνωρίσουν συναισθηματικές καταστάσεις καθώς εκδηλώνονται. Μπορεί να έχουν μια αίσθηση, όταν βρίσκονται σε μια πολύ δυνατή συναισθηματική κατάσταση, όπως θλίψη με δάκρυα ή ασυγκράτητος θυμός, αλλά όταν προσπαθούν να καταλάβουν τι προκάλεσε αυτή την κατάσταση, δεν μπορούν να καθορίσουν τι ήταν αυτό που τους ερέθισε. Οι περισσότεροι μπορεί να αισθάνονται άβολα, σαν κάτι να αλλάζει στο σώμα τους, όπως αυξημένη καρδιακή πίεση ή πόνοι στο στομάχι, και όταν πιέζονται να εξηγήσουν τα συναισθήματα τους δεν έχουν λέξεις για να προσφέρουν. Μπορεί να προσπαθήσουν με αδέξιο τρόπο να δώσουν μια αριστοτεχνική απάντηση, ίσως να απαντήσουν αυτό που θέλουν οι άλλοι να ακούσουν, ή απλά να αλλάξουν θέμα στην κουβέντα.
Επιστήμη της Αγροτικής Οικονομίας
Ιστορία
Η Αγροτική οικονομική, ή αλλιώς η εφαρμογή των οικονομικών μεθόδων για τη βελτιστοποίηση των αποφάσεων των παραγωγών, έλαβε μεγαλύτερη σημασία στις αρχές του 20ου αιώνα, οπότε και άρχισε να αποτελεί ιδιαίτερο κλάδο της Οικονομικής Επιστήμης και κατεύθυνση εξειδίκευσης των Γεωπονικών Επιστημών.
Αλεξιθυμία
Συναισθηματική παρακίνηση
Οι αλεξιθυμικοί είναι ανίκανοι να εκτιμήσουν τη συναισθηματική παρακίνηση των άλλων και γενικά βρίσκουν τα συναισθήματα των άλλων μπερδεμένα και παράλογα. Τέτοια πρόσωπα μπορεί να είναι πολύ έξυπνα και ευχάριστα, αλλά να μη διαθέτουν αίσθηση του χιούμορ ή φαντασία και να έχουν κάποιες ασυνήθιστες προτεραιότητες στις αποφάσεις που παίρνουν. Είναι κοινώς αποδεκτό ότι τα συναισθήματα αποτελούν τον βασικό τρόπο διαχωρισμού των σημαντικών από τα ασήμαντα γεγονότα. Ό,τι μας προκαλεί λίγο ή όχι καθόλου συναίσθημα είναι ένα γεγονός το οποίο απαιτεί λίγη προσοχή, ενώ σε αντίθετη περίπτωση είναι κάτι πολύ σημαντικό. Για τους αλεξιθυμικούς όμως δεν υπάρχει η συναισθηματική παρακίνηση, ώστε να έχουν μεγάλο πρόβλημα στη λήψη σωστών αποφάσεων και στη θέσπιση ορθών προτεραιοτήτων.
Επιστήμη της Αγροτικής Οικονομίας
Ιστορία
Στις ΗΠΑ, το πεδίο της αγροτικής οικονομικής αναπτύχθηκε στο χώρο της οικονομίας των φυσικών και περιβαλλοντικών πόρων (Land economics). "Πατέρας" της αγροτικής οικονομικής θεωρείται ο Henry Charles Taylor ο οποίος ίδρυσε το ίδρυσε το 1909 Τμήμα Αγροτικής Οικονομίας στο Πανεπιστήμιο του Ουισκόνσιν στο Μάντισον.
Αλεξιθυμία
Φαντασία
Η έλλειψη φαντασίας είναι ένα άλλο σημαντικό χαρακτηριστικό που έχουν τα άτομα με αλεξιθυμία. Η φαντασία είναι ένα πολύ περίπλοκο φαινόμενο, το οποίο περιγράφεται ως η ικανότητα της δημιουργίας εικόνων στο μυαλό με βάση τις αναμνήσεις από τον υλικό κόσμο γύρω μας. Όμως με μια πιο βαθιά μελέτη και αποτίμηση της φαντασίας μπορούμε να πούμε ότι είναι κάτι πιο σύνθετο: είναι η ικανότητα δημιουργίας μυθοπλαστικών εικόνων τις οποίες δεν τις έχουμε συναντήσει στον υλικό κόσμο μας. Η φαντασία εξυπηρετεί κάποιες σημαντικές λειτουργίες, όπως την ικανότητα να φανταζόμαστε τα συναισθήματά μας, τις επιθυμίες, τα όνειρά, τις ανάγκες και το πώς θέλουμε να τα εκπληρώσουμε ή πώς φανταζόμαστε τον εαυτό μας στη θέση ενός άλλου. Το τελευταίο δε, αποτελεί και τη βάση στη συναισθηματική κατανόηση (ενσυναίσθηση) και στην ικανότητα επηρεασμού των συναισθημάτων τρίτων.
Υπάρχουν δύο "τρόποι" φαντασίας: ο ελεγχόμενος και ο αυθόρμητος. Κατά τον ελεγχόμενο τρόπο φαντασίας γίνεται η προσπάθεια να χρησιμοποιηθούν οι εικόνες του μυαλού για διάφορους σκοπούς. Ο αυθόρμητος είναι το άκρως αντίθετο, καθώς εδώ υπάρχει φαντασία χωρίς περιορισμό και ενσυνείδηση. Μπορεί στην περίπτωση της αλεξιθυμίας να μην είναι τόσο εύκολο να αναγνωριστεί ποιο μέρος της φαντασίας μειονεκτεί και ποιο όχι, αλλά πολλοί αλεξιθυμικοί δείχνουν να έχουν την ικανότητα της ελεγχόμενης φαντασίας, χρησιμοποιώντας τη συνειδητά για πρακτικούς σκοπούς, όπως να λύσουν ένα πρόβλημα ή να σχεδιάσουν μια χρήσιμη εφαρμογή, κάτι που υποδεικνύει ότι μάλλον λείπει η αυθόρμητη φαντασία.
Επιστήμη της Αγροτικής Οικονομίας
Ιστορία
Στη Γαλλία, οι πρώτες έννοιες Αγροτικής Οικονομικής («économie agricole» ή «économie rurale») θεωρείται ότι εμφανίστηκαν στο βιβλίο του Olivier de Serres «Le Théâtre d'Agriculture et Mesnage des Champs», το οποίο επανεκδόθηκε 19 φορές από το 1600 έως το 1675. Αργότερα, τον 18ο αιώνα, οι φυσιοκράτες ανέπτυξαν τις πρώτες οικονομικές θεωρίες της αγροτικής παραγωγής. Στον 19ο αιώνα, ο Johann Heinrich von Thünen (24 June 1783 – 22 September 1850) πρότεινε μια θεωρία χωρικής οργάνωσης της αγροτικής παραγωγής, βασισμένη σε οικονομικά κριτήρια.
Αλεξιθυμία
Φαντασία
Επίσης χαρακτηρίζονται από έναν εξωτερικευμένα προσανατολισμένο τρόπο ζωής. Η έννοια του Εξωτερικευμένου προσανατολισμένου τρόπου ζωής ταιριάζει πολύ με τον εξωστρεφή τύπο ανθρώπου, όπως ορίστηκε από τον Καρλ Γιουνγκ. Σύμφωνα με την περιγραφή αυτού του τύπου ανθρώπου κανείς άλλος δεν μπορεί να συγκριθεί με αυτόν στον ρεαλισμό. Η αίσθηση των υπαρκτών γεγονότων είναι υπερανεπτυγμένη.
Επιστήμη της Αγροτικής Οικονομίας
Ιστορία
Το 1929 πενήντα αγροτικοί οικονομολόγοι από έντεκα χώρες που συναντήθηκαν κατά τη διάρκεια του πρώτου παγκόσμιου συνεδρίου των Αγροτικών - Οικονομολόγων γεωργο-οικονομολόγων που πραγματοποιήθηκε στο Dartington Hall (Devon, England, UK), ίδρυσαν τη Διεθνή Ένωση Αγροτικών Οικονομολόγων (International Association of Agricultural Economists, IAAE ). Στο συνέδριο εκπροσωπήθηκαν οι εξής χώρες : Καναδάς, Κίνα, Δανία, Φινλανδία, Γερμανία, Νέα Ζηλανδία, Νορβηγία, Νότιος Αφρική, Τρινιντάντ και Ηνωμένες Πολιτείες της Αμερικής.